《王元才携家来过有诗风示因简此作》
宋代·晁公溯

我思见诸姑，正复如父存。
诸姑不可见，岂无若子孙。
天涯忽尔逢，悲定喜且语。
惟我之老姑，尔之外王母。
真能似我家，炯然眉琮清。
閒暇幸数来，尉此衰老情。
今朝携妇至，儿女亦成行。
富贵各勉旃，他时勿相忘。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。